ԵՐԵՎԱՆ, 13 ՓԵՏՐՎԱՐԻ, ԱՐՄԵՆՊՐԵՍ: Հովհաննես Շարամբեյանի անվան ժողովրդական ստեղծագործության կենտրոնը կհյուրընկալի նկարիչ Արմեն Վահրամյանի «Թումանյանական աշխարհում» խորագիրը կրող անհատական ցուցահանդեսը: Ինչպես «Արմենպրես»-ին տեղեկացրին կենտրոնից, ցուցահանդեսը կբացվի փետրվարի 19-ին և կգործի մինչև փետրվարի 25-ը: Ցուցահանդեսի աջակիցներն են ՀՀ մշակույթի նախարարությունը, «Լոռվա ձոր» հայրենակցական միությունը, ինչպես նաև Շարամբեյանի անվան կենտրոնը: